Deartháireacha Wright

Ceapadóirí agus ceannródaithe eitlíochta ab ea na Deartháireacha Wright (Orville Wright agus Wilbur Wright). Cheap siad an t-eitleán. 

 Luathshaol 
Deartháireacha Meiriceánacha a saolaíodh i nDayton, Ohio is Millville, Indiana faoi seach.  Mhúscail léirithe d'fhaoileoirí a suim san eitilt sna 1890idí. 

 Gnó 
Thógadar aerárthaigh ina siopa deisiúcháin rothar i nDayton ar dtús. Chuireadar feabhas ar fhaoileoirí, agus faoi dheireadh chuir Orville inneall i gceann díobh. 
link=https://ga.wikipedia.org/wiki/%C3%8Domh%C3%A1:WrightPatentIntro.jpg|clé|mion|Chuir na Wright paitinn air
Tar éis an chéad fhaoileora, a chruthaigh George Cayley i 1853 agus a thaispeáin gur féidir árthach nearnhfhuinnmhithe is troime ná an t-aer a eitiltHussey, Matt - Fréamh an Eolais (Coiscéim 2011), chláraigh na Wright a n-inneall eitilte agus chuir siad paitinn air ar an 23 Márta 1903.
clé|mion
Dúirt Orville Wright gur rinne sé an chéad eitilt in eitleán fuinnmhithe i 1903.de réir Matt Hussey, is iad seo príomhchodanna an eitleáin: an chabhail, na sciatháin, an feisteas tuirlingthe, na hailearáin ar dromchlaí rialú airde iad, an stiúir treo ar dromchla rialú treo é, na hardaitheoirí ar dromchlaí ardaithe iad, agus na hinnill dócháin inmheánaigh nó scairdinnill chun an t-eitleán a fhuinnmhiú ina iotnláine.    Creidtear go minic gurb iad na daoine a rinne an chéad eitilt faoi chumhacht innill riamh in Kitty Hawk, Carolina Thuaidh ar an 17 Nollaig, 1903.  Ach ní raibh daoine ann chun é a chruthú. 

Tar éis an éacht seo, dhear na deartháireacha eitleáin fuinnmhithe eile sna blianta ina ndiaidh. Deimhníodh na heitiltí sa bhliain 1908 don chéad uair Ach fíordheimhníodh na heitiltí a rinne Alberto Santos-Dumont i 1906 i bPárasGibbs-Smith, Charles H. "Hops and Flights: A roll call of early powered take-offs." Flight, Volume 75, Issue 2619, 3 April 1959, p. 469 https://www.flightglobal.com/pdfarchive/view/1959/1959%20-%200938.html.  Níor bhunaigh na deartháireacha Wright comhlacht déantúsaíochta aerárthach ach sa bhliain 1909.

 Oidhreacht 
Mhúin na deartháireacha Wright an eitleoireacht do Chance Milton Vought, agus bhí sé mar phríomhinnealtóir i gcomhlacht Wright gur bhunaigh a chomhlacht féin, in éineacht le Birdseye Lewis, i 1917, mar atá Lewis & Vought Corp.

 Féach freisin 

 Alberto Santos-Dumont

 Tagairtí 

Catagóir:Ceapadóirí Meiriceánacha
Catagóir:Eitleoirí Meiriceánacha
Catagóir:Innealtóirí Meiriceánacha